बिटिएडिखौ सोलायनानै बिटिआरनि मुंखौ आबुङै मावफुंनो गनायथि होनायनि उननिफ्रायनो बिपिएफ दोलोआ सोमावसारनायखौ गोख्रोंनिफ्राय गोख्रोंसिनै खालामबाय थानायखौ नुनो मोनबोगासिनो दं। बेबादिनो दिनै मोनाबिलि समाव कक्राझार जिल्लानि सिङाव थानाय बिटिसि बियाब फारियै गसाइगाव, कसुगाव, दतमा, पर्बतझरा, सालाखाथि, बाउखुंग्रि, सराइबिल, गुमा, श्रीरामपुर, फकिराग्राम आरो बेनि अनगायै दाब-दाब जायगाफोराव बिपिएफनि माखासे दैदेनगिरि आरो मावथिफोरआ आखाइयाव मम, टर्स लानानै सोमावसारनायखौ नुनो मोनदों। बे रेलिनि गेजेरजों हाग्रामा महिलारि जिन्दाबाद, बिटिसि बिसायख’थिखौ थाबैनो खुंफुंनांगौ, बिपिएफ जिन्दाबाद, न’ इलेकसन न’ रेस्ट होननानै स्लगान होनानै अख्रां गोमसार होयो। बे रेलिनि गेजेरजों बिपिएफनि मावथि- सोद्रोमाफोरा थाबैनो रायजो बेंगिरिनि खुंथाइ जोबनाय सिगांनो बिटिसि बिसायख’थिखौ खुंफुंनागौ होननानै दाबि दैखाङो।